section_heading: Povijest
paragraph_text: Od važnijih realizacija, mogu se istaknuti dva sportska objekta. Sportska dvorana Bale (2005. – 2006.), svojim se jednostavnim oblikovanjem izlomljenim geometrijskim formama, kao i prefabriciranim materijalom, koji podsjeća na kameni suhozid, referira na graditeljstvo tradicionalnih istarske kolibe za pastire – kažuna. Slične izlomljene forme ali u drugom materijalu primijenjene su i u oblikovanju vanjštine Spaladium Arene u Splitu (2007. – 2008.), višenamjenske dvorane izgrađene za Svjetsko prvenstvo u rukometu 2009. godine.